Video: Nando’s krap weer!Nando’s, wat bekend is vir hul omstrede advertensies, het sommige lede van die parlement warm onder die kraag met hul nuutste advertensieveldtog. In die advertensie steek hulle die draak met die parlement en ŉ spul honger parlementslede wat uit ŉ raadsvergadering stap toe die speaker durf om iets anders as Nando’s te bestel. Nando’s was al baie in die sop oor sommige van hul advertensies wat krap aan sake wat aan die orde van die dag is. “Gelukkig wil dit voorkom of die kombinasie van pittige stemoorklankings, slim (maar natuurlik nie perfek nie) lipsinchronisasie en ‘n ernstige TV-nuus verslag van lede wat uit ŉ vergadering stap, die meeste mense se lagspiere geprikkel het,” het Ashley Stansfield, Nando’s SA se handelsmerk-bestuurder, gesê.